Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11298

2. Megjegyzés: A műszerrepülési eljárások követelményeire vonatkozó útmutatás az eljárások kidolgozásában résztvevő szakértők részére a PANS-OPS (Doc 8168) II. kötetében található. 2.17 Utasítások – Általános A forgószárnyas légijármű forgószárnyát hajtómű segítségével csak akkor szabad megforgatni, ha a kormányoknál szakszolgálati engedéllyel rendelkező légijármű vezető foglal helyet. 2.18 Tüzelőanyag-feltöltés utasokkal a fedélzeten vagy a forgószárny(ak) mozgása közben 2.18.1 Ajánlás – A forgószárnyas légijárművön ne végezzenek tüzelőanyag feltöltést akkor, amikor az utasok beszállnak, kiszállnak vagy a fedélzeten tartózkodnak illetve a forgószárny mozgása közben, kivéve ha a légijármű parancsnok vagy más kiképzett személyzet áll készenlétben a forgószárnyas légijármű leggyorsabb és legcélszerűbb módszerekkel történő kiürítésének megkezdésére és a kiürítés irányítására. 2.18.2 Ajánlás – Az utasok beszállása, kiszállása vagy a forgószárnyas légijármű fedélzetén történő tartózkodása alatt végzett tüzelőanyag feltöltés közben a belső távközlési berendezés vagy más alkalmas eszköz segítségével tartsanak fenn kétoldalú beszédüzemű összeköttetést a tüzelőanyag feltöltést ellenőrző földi személyzet és a légijármű parancsnoka vagy a 2.18.1 pontban előírt más kiképzett személyzet között.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes